nibzard/narodne-novine-full-text-markdown huggingface dataset:
### NN 98/2021 (8.9.2021.), Odluka o imenovanju sudaca Općinskog suda u Sesvetama

DRŽAVNO SUDBENO VIJEĆE

1780

Na temelju članka 55. stavka 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Dražena Bošnjakovića, Nevena Cambja, Antuna Dominka, Gordane Jalšovečki, prof. dr. sc. Igora Glihe, Gorana Goluže, Mirte Matić i prof. dr. sc. Maria Vinkovića članova Vijeća, na 56. sjednici, održanoj 27. svibnja 2021., donijelo je

ODLUKU

Za suce Općinskog suda u Sesvetama imenuju se Marina Andrić, viša sudska savjetnica u Općinskom građanskom sudu u Zagrebu, Iva Raos, sudska savjetnica u Visokom trgovačkom sudu Republike Hrvatske i Lovro Tomičić, viši sudski savjetnik u Trgovačkom sudu u Zagrebu.

Broj: IS-37/20-22

Zagreb, 27. svibnja 2021.

Predsjednik
 Državnog sudbenog vijeća
 Darko Milković, v. r.
### NN 98/2021 (8.9.2021.), Rješenje o razrješenju dijela članova Upravnog vijeća Hrvatskih voda

VLADA REPUBLIKE HRVATSKE

1768

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 203. stavka 2. Zakona o vodama (»Narodne novine«, br. 66/19. i 84/21.), Vlada Republike Hrvatske je na sjednici održanoj 2. rujna 2021. donijela

RJEŠENJE

O RAZRJEŠENJU DIJELA ČLANOVA UPRAVNOG VIJEĆA HRVATSKIH VODA

Razrješuju se dužnosti članovi Upravnog vijeća Hrvatskih voda, s danom 14. rujna 2021., zbog isteka mandata:

– dr. sc. TOMISLAV ĆORIĆ

– RADIMIR ČAČIĆ

– IVAN ANUŠIĆ.

Klasa: 080-02/21-02/99

Urbroj: 50301-15/07-21-02

Zagreb, 2. rujna 2021.

Predsjednik
 mr. sc. Andrej Plenković, v. r.
### NN 98/2021 (8.9.2021.), Rješenje o imenovanju dijela članova Upravnog vijeća Hrvatskih voda

VLADA REPUBLIKE HRVATSKE

1769

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 203. stavka 2. Zakona o vodama (»Narodne novine«, br. 66/19. i 84/21.), Vlada Republike Hrvatske je na sjednici održanoj 2. rujna 2021. donijela

RJEŠENJE

O IMENOVANJU DIJELA ČLANOVA UPRAVNOG VIJEĆA HRVATSKIH VODA

Za članove Upravnog vijeća Hrvatskih voda, s danom 15. rujna 2021., imenuju se:

– dr. sc. TOMISLAV ĆORIĆ

– RADIMIR ČAČIĆ

– IVAN ANUŠIĆ.

Klasa: 080-02/21-01/136

Urbroj: 50301-15/07-21-02

Zagreb, 2. rujna 2021.

Predsjednik
 mr. sc. Andrej Plenković, v. r.
### NN 98/2021 (8.9.2021.), Rješenje o imenovanju predsjednika i članova Upravnog vijeća Agencije za ugljikovodike

VLADA REPUBLIKE HRVATSKE

1767

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 10. stavka 4. Zakona o osnivanju Agencije za ugljikovodike (»Narodne novine«, br. 14/14., 73/17. i 84/21.), a u vezi s člankom 9. stavkom 1. Zakona o izmjenama i dopunama Zakona o osnivanju Agencije za ugljikovodike (»Narodne novine«, broj 84/21.), Vlada Republike Hrvatske je na sjednici održanoj 2. rujna 2021. donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA AGENCIJE ZA UGLJIKOVODIKE

1. Imenuje se IVO MILATIĆ predsjednikom Upravnog vijeća Agencije za ugljikovodike, kao državni dužnosnik ministarstva nadležnog za energetiku.

2. Za članove Upravnog vijeća Agencije za ugljikovodike, imenuju se:

– MILE HORVAT, državni dužnosnik ministarstva nadležnog za energetiku

– ZDRAVKO ZRINUŠIĆ, državni dužnosnik ministarstva nadležnog za financije

– DUNJA MAGAŠ, državna dužnosnica ministarstva nadležnog za prostorno uređenje

– dr. sc. KRISTINA ČELIĆ, rukovodeća državna službenica s odgovarajućim stručnim znanjem iz područja energetike

– ANAMARIJA MATAK, rukovodeća državna službenica s odgovarajućim stručnim znanjem iz područja gospodarstva.

Klasa: 080-02/21-01/135
 Urbroj: 50301-15/28-21-02
 Zagreb, 2. rujna 2021.

Predsjednik
 mr. sc. Andrej Plenković, v. r.
### NN 98/2021 (8.9.2021.), Rješenje o razrješenju predsjednika i članova Upravnog vijeća Agencije za ugljikovodike

Vlada Republike Hrvatske

1766

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 10. stavka 4. Zakona o osnivanju Agencije za ugljikovodike (»Narodne novine«, br. 14/14., 73/17. i 84/21.), a u vezi s člankom 9. stavkom 2. Zakona o izmjenama i dopunama Zakona o osnivanju Agencije za ugljikovodike (»Narodne novine«, broj 84/21.), Vlada Republike Hrvatske je na sjednici održanoj 2. rujna 2021. donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA AGENCIJE ZA UGLJIKOVODIKE

1. Razrješuje se IVO MILATIĆ dužnosti predsjednika Upravnog vijeća Agencije za ugljikovodike, na koju je imenovan kao državni dužnosnik tijela državne uprave nadležnog za poslove energetike.

2. Razrješuju se dužnosti članovi Upravnog vijeća Agencije za ugljikovodike:

– ZDRAVKO ZRINUŠIĆ, na koju je imenovan kao državni dužnosnik tijela državne uprave nadležnog za poslove financija

– ANAMARIJA MATAK, na koju je imenovana kao državna dužnosnica tijela državne uprave nadležnog za poslove zaštite okoliša

– MILE HORVAT, na koju je imenovan kao državni dužnosnik tijela državne uprave nadležnog za poslove zaštite okoliša

– DAMIR JUZBAŠIĆ, na koju je imenovan kao državni dužnosnik tijela državne uprave nadležnog za poslove gospodarstva

– DUNJA MAGAŠ, na koju je imenovana kao državna dužnosnica tijela državne uprave nadležnog za poslove prostornog uređenja.

Klasa: 080-02/21-02/98
 Urbroj: 50301-15/28-21-02
 Zagreb, 2. rujna 2021.

Predsjednik
 mr. sc. Andrej Plenković, v. r.
### NN 98/2021 (8.9.2021.), Odluka o izmjeni Odluke o autorizaciji plovila za ribolov igluna (Xiphias gladius) u 2021. godini

MINISTARSTVO POLJOPRIVREDE

1776

Na temelju članka 15. stavka 3. Zakona o morskom ribarstvu (»Narodne novine«, br. 62/17, 130/17 i 14/19) i na temelju članka 6. stavka 4. Pravilnika o ribolovnim mogućnostima i ribolovu igluna (Xiphias gladius) (»Narodne novine«, br. 39/18, 35/19, 37/20, 30/21 i 57/21), ministrica poljoprivrede donosi

ODLUKU

O IZMJENI ODLUKE O AUTORIZACIJI PLOVILA ZA RIBOLOV IGLUNA (XIPHIAS GLADIUS)
 U 2021. GODINI

I.

U točki II. Odluke o autorizaciji plovila za ribolov igluna (Xiphias gladius) u 2021. godini (»Narodne novine«, br. 37/21) redak 14. u tablici mijenja se i glasi:

|  |  |  |  |
| --- | --- | --- | --- |
| 14. | HRV000016892 | 205-KŽ | 2.151,6 |

II.

Ova Odluka stupa na snagu prvoga dana od dana objave u »Narodnim novinama«.

Klasa: 324-03/21-01/55

Urbroj: 525-13/0797-21-3

Zagreb, 20. kolovoza 2021.

Ministrica poljoprivrede
 Marija Vučković, v. r.
### NN 98/2021 (8.9.2021.), Pravilnik o izmjeni i dopuni Pravilnika o vrednovanju lokacije za nuklearno postrojenje

MINISTARSTVO UNUTARNJIH POSLOVA

1771

Na temelju članka 14. stavka 2. Zakona o radiološkoj i nuklearnoj sigurnosti (»Narodne novine«, br. 141/13, 39/15, 130/17 i 118/18), ministar unutarnjih poslova u suradnji s ministrom nadležnim za zaštitu okoliša i energetiku, donosi

PRAVILNIK

O IZMJENI I DOPUNI PRAVILNIKA O VREDNOVANJU LOKACIJE ZA NUKLEARNO POSTROJENJE

Članak 1.

U Pravilniku o vrednovanju lokacije za nuklearno postrojenje (»Narodne novine«, broj 38/17.) u članku 2. stavku 4. iza riječi: »vanjske« briše se zarez i dodaje se riječ: »i«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-01/165

Urbroj: 511-01-152-21-10

Zagreb, 2. rujna 2021.

Ministar
 dr. sc. Davor Božinović, v. r.
### NN 98/2021 (8.9.2021.), Pravilnik o izmjeni Pravilnika o provjeri ispravnosti stabilnih sustava zaštite od požara

Ministarstvo unutarnjih poslova

1770

Na temelju članka 40. stavka 2. Zakona o zaštiti od požara (»Narodne novine«, broj 92/2010), ministar unutarnjih poslova donosi

PRAVILNIK

O IZMJENI PRAVILNIKA O PROVJERI ISPRAVNOSTI STABILNIH SUSTAVA ZAŠTITE OD POŽARA

Članak 1.

U Pravilniku o provjeri ispravnosti stabilnih sustava zaštite od požara (»Narodne novine«, broj 44/12) članak 7. mijenja se i glasi:

»Zahtjev za izdavanje ovlaštenja za obavljanje poslova provjere ispravnosti sustava podnosi se Ministarstvu.

Uz zahtjev iz stavka 1. ovoga članka prilaže se:

– popis imena i prezimena te OIB osoba za obavljanje poslova za koje se ovlaštenje traži te isprave kojima se dokazuju smjer i stupanj njihova obrazovanja

– isprave kojima se dokazuje radni odnos s osobama za obavljanje poslova za koje se ovlaštenje traži

– isprave o položenome stručnom ispitu za obavljanje poslova ispitivanja sustava za osobe za obavljanje poslova za koje se ovlaštenje traži

– popis opreme potrebne za obavljanje poslova za koje se ovlaštenje traži sukladno članku 10. ovoga Pravilnika, s navedenim inventarskim brojevima.

Ministarstvo po službenoj dužnosti pribavlja izvod iz registra trgovačkog suda.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-01/130

Urbroj: 511-01-152-21-3

Zagreb, 1. rujna 2021.

Ministar
 dr. sc. Davor Božinović, v. r.
### NN 98/2021 (8.9.2021.), Odluka o postavljanju počasnog konzula Republike Hrvatske u Saveznoj Republici Njemačkoj, sa sjedištem u Magdeburgu

PREDSJEDNIK REPUBLIKE HRVATSKE

1765

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U SAVEZNOJ REPUBLICI NJEMAČKOJ, SA SJEDIŠTEM U MAGDEBURGU

DETLEF W. PRINZ postavlja se za počasnog konzula Republike Hrvatske u Saveznoj Republici Njemačkoj, sa sjedištem u Magdeburgu i konzularnim ovlastima nad konzularnim područjem koje obuhvaća savezne pokrajine Saska-Anhalt i Brandenburg.

Ova Odluka stupa na snagu danom donošenja.

Klasa: 018-07/21-05/12
 Urbroj: 71-10-01/1-21-2
 Zagreb, 1. rujna 2021.

Predsjednik
 Republike Hrvatske
 Zoran Milanović, v. r.
### NN 98/2021 (8.9.2021.), Odluka o osnivanju Konzulata Republike Hrvatske u Saveznoj Republici Njemačkoj, sa sjedištem u Magdeburgu

PREDSJEDNIK REPUBLIKE HRVATSKE

1764

Na temelju odredbe članka 99. stavka 2. Ustava Republike Hrvat­ske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-022-03/21-05/14, urbroj: 50301-21/22-21-7 od 26. kolovoza 2021., donosim

ODLUKU

O OSNIVANJU KONZULATA REPUBLIKE HRVATSKE U SAVEZNOJ REPUBLICI NJEMAČKOJ, SA SJEDIŠTEM U MAGDEBURGU

Osniva se Konzulat Republike Hrvatske u Saveznoj Republici Njemačkoj, sa sjedištem u Magdeburgu, na čelu s počasnim konzulom i konzularnim ovlastima nad konzularnim područjem koje obuhvaća savezne pokrajine Saska-Anhalt i Brandenburg.

Ova Odluka stupa na snagu danom donošenja.

Klasa: 018-07/21-01/11
 Urbroj: 71-10-01/1-21-2
 Zagreb, 1. rujna 2021.

Predsjednik
 Republike Hrvatske
 Zoran Milanović, v. r.
### NN 99/2021 (10.9.2021.), Pravilnik o zabrani uvoza koža i proizvoda od koža mladunaca određenih vrsta tuljana

Ministarstvo poljoprivrede

1791

Na temelju članka 6. stavka 4. Zakona o zaštiti životinja (»Narodne novine«, br. 102/17 i 32/19), ministrica poljoprivrede donosi

PRAVILNIK

O ZABRANI UVOZA KOŽA I PROIZVODA OD KOŽA MLADUNACA ODREĐENIH VRSTA TULJANA

Članak 1.

(1) Ovim se Pravilnikom zabranjuje uvoz koža i proizvoda od koža mladunaca određenih vrsta tuljana, navedenih u Prilogu ovog Pravilnika, u komercijalne svrhe na području Republike Hrvatske.

(2) Ministarstvo poljoprivrede dužno je obavijestiti Europsku komisiju o zabrani uvoza iz stavka 1. ovoga članka.

(3) Ovaj Pravilnik sadrži odredbe koje su u skladu sa sljedećim aktom Europske unije:

– Direktiva Vijeća 83/129/EEZ od 28. ožujka 1983. o uvozu koža mladunaca određenih vrsta tuljana i proizvoda od njih u države članice (SL, L 91, 9. 4. 1983.).

Članak 2.

Ovaj se Pravilnik primjenjuje na proizvode koji nisu dobiveni tradicionalnim inuitskim načinom lova.

Članak 3.

Prilog je tiskan u dodatku ovoga Pravilnika i njegov je sastavni dio.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Članak 5.

Stupanjem na snagu ovoga Pravilnika prestaje važiti Naredba o zabrani uvoz koža i proizvoda od koža mladunaca određenih vrsta tuljana (»Narodne novine«, br. 51/2012.).

Klasa: 011-01/21-01/03

Urbroj: 525-10/0543-21-12

Zagreb, 26. kolovoza 2021.

Ministrica poljoprivrede
 Marija Vučković, v. r.

PRILOG

|  |  |  |
| --- | --- | --- |
| br. | br. zajedničke carinske tarife (CCT) | Opis |
| 1  2 | ex 43.01  ex 43.02 A  ex 43.03 | Sirovo krzno i krzno, štavljeno ili obrađeno s dlakom, uključujući i rašireno krzno ili križno krojeno ili drugog sličnog oblika:  –     bijelih mladunaca grenlandskog tuljana  –     mladunaca tuljana mjehuraša (»modroledi«)  Predmeti izrađeni od krzna tuljana navedeni pod 1 |
### NN 99/2021 (10.9.2021.), Pravilnik o izmjenama Pravilnika o uređivanju šuma

MINISTARSTVO POLJOPRIVREDE

1792

Na temelju članka 28. stavka 14. i članka 47. stavka 7. Zakona o šumama (»Narodne novine«, br. 68/18, 115/18, 98/19, 32/20 i 145/20) ministrica poljoprivrede donosi

PRAVILNIK

O IZMJENAMA PRAVILNIKA O UREĐIVANJU ŠUMA

Članak 1.

U Pravilniku o uređivanju šuma (»Narodne novine« br.: 97/18, 101/18 i 31/20) članak 65. mijenja se i glasi:

(1) Osnovom sječa glavnog i prethodnog prihoda jednodobnih sastojina i općom osnovom sječa prebornih i raznodobnih sastojina propisuje se etat odsjeka, uređajnog razreda i ukupno za gospodarsku jedinicu.

(2) Propisani etat obvezan je po površini, a dopuštena su odstupanja od propisa etata redovnog prihoda za glavne vrste drveća zastupljene s više od 40 % u omjeru smjese i od ukupnog propisa etata na razini odsjeka:

a) u jednodobnim sastojinama:

– glavnog prihoda do 10 % ako je drvna zaliha utvrđena potpunom izmjerom, odnosno do 25 % ako je drvna zaliha utvrđena izmjerom na uzorcima ili računski;

– prethodnog prihoda trećega dobnog razreda i starijim do 25 %;

– u sastojinama drugoga dobnog razreda izvršenje etata prethodnog prihoda obvezno je samo po površini;

b) u plantažama i kulturama te raznodobnim i prebornim sastojinama do 25 %;

c) za pojedinačne vrste drveća koje su zastupljene manje od 40 % u omjeru smjese nisu propisana ograničenja odstupanja, a ukupno ostvarenje etata redovitog prihoda za sve vrste u odsjeku treba biti u granicama dopuštenih odstupanja na razini odsjeka;

(3) U šumama malih privatnih šumoposjednika nema obveze izvršenja propisanog etata po odsjeku već po uređajnom razredu, a dopuštena su prekoračenja propisanog etata do 20 % na razini uređajnog razreda.

(4) U odsjecima u kojima je propisani etat prethodnog prihoda ili opće osnove sječa u potpunosti ili djelomično ostvaren kao slučajni prihod, ostvarenje etata redovitog prihoda, ovisno o stanju sastojine, može biti manje ili u okvirima dopuštenih odstupanja, ali je njegova realizacija obavezna po površini.

Članak 2.

U članku 95. stavku 1. riječi: »Hrvatskoj poljoprivredno-šumarskoj savjetodavnoj službi (u daljnjem tekstu: Služba)« zamjenjuju se riječju: »Ministarstvu«.

(2) U stavcima 3., 4., 5. i 8. riječ: »Služba«, u odgovarajućem padežu, zamjenjuje se riječju: »Ministarstvo«, u odgovarajućem padežu.

Članak 3.

U članku 96. stavcima 1., 2. i 3. riječi: »te Služba« brišu se.

Članak 4.

U članku 99. stavak 4. briše se.

Članak 5.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-02/21-01/12
 Urbroj: 525-11/0570-21-1
 Zagreb, 25. kolovoza 2021.

Ministrica poljoprivrede
 Marija Vučković, v. r.
### NN 99/2021 (10.9.2021.), Odluka o donošenju Nastavnog plana posebnih kurikuluma za srednju školu

MINISTARSTVO ZNANOSTI I OBRAZOVANJA

1790

Na temelju članka 27. stavka 9. Zakona o odgoju i obrazovanju u osnovnoj i srednjoj školi (»Narodne novine«, broj: 87/08, 86/09, 92/10, 105/10-ispravak, 90/11, 16/12, 86/12, 94/13, 152/14, 7/17, 68/18, 98/19 i 64/20) ministar znanosti i obrazovanja donosi

ODLUKU

O DONOŠENJU NASTAVNOG PLANA POSEBNIH KURIKULUMA ZA SREDNJU ŠKOLU

I.

Ovom Odlukom donosi se Nastavni plan posebnih kurikuluma za srednju školu.

II.

Sastavni dio ove Odluke je Nastavni plan posebnih kurikuluma za srednju školu.

III.

Početkom primjene ove Odluke stavljaju se izvan snage nastavni planovi odgoja i srednjeg školovanja učenika s teškoćama u razvoju koji su sastavni dio Nastavnih planova i programa odgoja i školovanja učenika s teškoćama u razvoju (Glasnik Ministarstva prosvjete i športa Republike Hrvatske, Posebno izdanje, broj 4, Zagreb, rujan 1996.).

IV.

Ova Odluka stupa na snagu osmoga dana od dana objave u »Narodnim novinama«, a primjenjuje se od školske godine 2023./2024.

Klasa: 602-03/21-05/00032
 Urbroj: 533-09-21-0001
 Zagreb, 7. rujna 2021.

Ministar
 prof. dr. sc. Radovan Fuchs, v. r.

NASTAVNI PLAN POSEBNIH KURIKULUMA ZA SREDNJU ŠKOLU

|  |  |  |  |
| --- | --- | --- | --- |
| PREDMETNI KURIKULUMI | GODIŠNJI BROJ SATI | | |
| I. | II. | III. |
| OBVEZNI | | | |
| Hrvatski jezik | 105 | 105 | 96 |
| Politika i gospodarstvo |  |  | 32 |
| Tjelesna i zdravstvena kultura | 70 | 70 | 64 |
| Matematika | 105 | 70 | 64 |
| Informatika | 35 | 35 | 32 |
| Strani jezik | 35 | 35 | 32 |
| Čovjek i okolina | 35 | 35 |  |
| UKUPNO I (tjedno) | 11 | 10 | 10 |
| IZBORNI | | | |
| Vjeronauk/Etika | 35 | 35 | 32 |
| Domaćinstvo/Tehnička kultura | 35 | 35 | 32 |
| DRUGI OBLICI NASTAVE | | | |
| Sat razrednog odjela | 35 | 35 | 32 |
| UKUPNO II (tjedno) | 3 | 3 | 3 |
| STRUKOVNI | | | |
| Tehnologija zanimanja-strukovni sadržaji s vježbama | 140 | 140 | 96 |
| Stručna praksa | 490 | 490 | 640 |
| UKUPNO III (tjedno) | 18 | 18 | 23 |
| UKUNO (I+II+III) | 32 | 31 | 36 |
| DRUGI OBLICI RADA | | | |
| Program produženoga stručnog postupka1 (tjedno/godišnje) | 18 (630) | 18 (630) | 18 (576) |

1 Program produženoga stručnog postupka (PSP) je posebnost programa za učenike s teškoćama u razvoju te kao takav ne predstavlja opterećenje već način i prigodu za poticanje razvoja cjelokupnoga učenikova potencijala. Nije obvezan za učenike. Maksimalan broj sati tjedno je 18, no, ovisno o potrebi, učenik može biti uključen u manji broj sati dnevno/tjedno/godišnje.
### NN 99/2021 (10.9.2021.), Odluka o osnivanju Vijeća za genetski modificirane organizme

VLADA REPUBLIKE HRVATSKE

1784

Na temelju članka 68. stavaka 1. i 2. Zakona o genetski modificiranim organizmima (»Narodne novine«, broj 126/19.), Vlada Republike Hrvatske je na sjednici održanoj 9. rujna 2021. donijela

ODLUKU

O OSNIVANJU VIJEĆA ZA GENETSKI MODIFICIRANE ORGANIZME

I.

Ovom Odlukom osniva se Vijeće za genetski modificirane organizme (u daljnjem tekstu: Vijeće).

II.

Vijeće ima 17 članova koje imenuje Vlada Republike Hrvatske na prijedlog:

– tijela državne uprave nadležnog za poslove gospodarstva, zaštite okoliša i prirode, četiri predstavnika

– tijela državne uprave nadležnog za poslove znanosti, četiri predstavnika

– tijela državne uprave nadležnog za poslove zdravstva, četiri predstavnika

– tijela državne uprave nadležnog za poslove poljoprivrede i šumarstva, četiri predstavnika

– Ureda za udruge, jedan predstavnik.

Članovi Vijeća imenuju se na razdoblje od četiri godine.

III.

Vijeće na temelju članka 70. Zakona o genetski modificiranim organizmima, imenuje Odbor za ograničenu uporabu GMO-a i Odbor za procjenu učinaka uvođenja GMO-a u okoliš.

IV.

Članovi Vijeća, kao i članovi Odbora za ograničenu uporabu GMO-a i Odbora za procjenu učinaka uvođenja GMO-a u okoliš, ostvaruju pravo na naknadu za rad u Vijeću, odnosno navedenim odborima.

Odluke o visini razmjerne naknade iz stavka 1. ove točke, donosi ministar nadležan za zdravstvo, u skladu s Odlukom o visini naknade članovima povjerenstava, vijeća, savjeta, radnih skupina i drugih sličnih tijela, klasa: 120-02/11-01/04, urbroj: 5030120-11-1, od 5 svibnja 2011. i urbroj: 5030120-11-5, od 18. kolovoza 2011.

Financijska sredstva za podmirenje troškova iz stavka 1. ove točke osigurana su u državnom proračunu Republike Hrvatske, na pozicijama Ministarstva zdravstva.

V.

Stručne, administrativne i tehničke poslove za Vijeće obavlja Ministarstvo zdravstva.

VI.

Danom stupanja na snagu ove Odluke prestaje važiti Odluka o osnivanju Vijeća za genetski modificirane organizme (»Narodne novine«, broj 93/17.).

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/316

Urbroj: 50301-04/25-21-3

Zagreb, 9. rujna 2021.

Predsjednik
 mr. sc. Andrej Plenković, v. r.
### NN 99/2021 (10.9.2021.), Odluka o usvajanju Izmjene Programa » ESIF jamstva « Hrvatske agencije za malo gospodarstvo, inovacije i investicije

VLADA REPUBLIKE HRVATSKE

1785

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 9. stavka 1. Zakona o poticanju razvoja malog gospodarstva (»Narodne novine«, br. 29/02., 63/07., 53/12., 56/13. i 121/16.), Vlada Republike Hrvatske je na sjednici održanoj 9. rujna 2021. donijela

ODLUKU

O USVAJANJU IZMJENE PROGRAMA »ESIF JAMSTVA« HRVATSKE AGENCIJE ZA MALO GOSPODARSTVO, INOVACIJE I INVESTICIJE

I.

Usvaja se Izmjena Programa »ESIF jamstva« Hrvatske agencije za malo gospodarstvo, inovacije i investicije (»Narodne novine«, br. 62/16., 33/20., 70/20. i 133/20.).

Izmjena Programa iz stavka 1. ove točke sastavni je dio ove Odluke.

II.

Zahtjevi prema Programu iz točke I. ove Odluke zaprimljeni do dana stupanja na snagu ove Odluke, obradit će se po uvjetima iz Programa koji su bili na snazi na dan njihova zaprimanja.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/308

Urbroj: 50301-05/14-21-2

Zagreb, 9. rujna 2021.

Predsjednik
 mr. sc. Andrej Plenković, v. r.

IZMJENA PROGRAMA »ESIF JAMSTVA«
 HRVATSKE AGENCIJE ZA MALO GOSPODARSTVO, INOVACIJE I INVESTICIJE

U Programu »ESIF jamstva« Hrvatske agencije za malo gospodarstvo, inovacije i investicije (»Narodne novine«, br. 62/16., 33/20., 70/20. i 133/20.), u točki 2. »Uvjeti definirani programom« u retku Maksimalni iznos jamstva, u stupcu ESIF Pojedinačna jamstva, brojka: »4.000.000« zamjenjuje se brojkom: »10.000.000«.
### NN 99/2021 (10.9.2021.), Uredba o izmjenama i dopunama Uredbe o osnivanju Imunološkog zavoda

Vlada Republike Hrvatske

1782

Na temelju članka 12. stavka 2. Zakona o ustanovama (»Narodne novine«, br. 76/93., 29/97. – ispravak, 47/99. – ispravak, 35/08. i 127/19.), Vlada Republike Hrvatske je na sjednici održanoj 9. rujna 2021. donijela

UREDBU

O IZMJENAMA I DOPUNAMA UREDBE O OSNIVANJU IMUNOLOŠKOG ZAVODA

Članak 1.

U Uredbi o osnivanju Imunološkog zavoda (»Narodne novine«, broj 91/15.), u članku 2. stavku 1. riječi: »ministarstvo nadležno za zdravlje« zamjenjuju se riječima: »ministarstvo nadležno za zdravstvo«.

Iza stavka 4. dodaju se stavci 5. i 6. koji glase:

»(5) Radi povećanja imovine Zavod može osnovati trgovačko društvo.

(6) Dobit ostvarena poslovanjem trgovačkog društva iz stavka 5. ovoga članka može se koristiti za razvoj djelatnosti Zavoda u cilju poboljšanja zdravstvene zaštite pacijenata u Republici Hrvatskoj.«.

Članak 2.

U članku 3. stavku 2. iza riječi: »virusa« stavlja se zarez i dodaju riječi: »provjera kakvoće lijekova«.

Članak 3.

U članku 4. stavku 1. iza riječi: »Zagrebu« briše se zarez, a riječi: »Rockefellerova 2 – 10 i Sveta Nedelja« zamjenjuju se riječima: »i Svetoj Nedelji«.

Članak 4.

U članku 20. stavak 1. briše se.

Dosadašnji stavci 2. i 3. postaju stavci 1. i 2.

Članak 5.

Članak 21. mijenja se i glasi:

»Vlada Republike Hrvatske će posebnim aktom prenijeti na Zavod nekretnine u Svetoj Nedelji, Brezje, Svetonedeljska cesta 14, nakon stupanja na snagu ugovora o prijenosu imovine Imunološkog zavoda d.d. na Republiku Hrvatsku.«.

Članak 6.

U članku 6. stavku 2., članku 9. stavku 2., članku 10. stavcima 1. i 3., članku 13. stavku 1., članku 18. stavku 1. i članku 23. stavku 2. riječi: »ministar nadležan za zdravlje« u određenom padežu zamjenjuju se riječima: »ministar nadležan za zdravstvo« u odgovarajućem padežu.

Članak 7.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/21-03/26

Urbroj: 50301-04/12-21-3

Zagreb, 9. rujna 2021.

Predsjednik
 mr. sc. Andrej Plenković, v. r.
### NN 99/2021 (10.9.2021.), Pravilnik o izmjenama Pravilnika o radu u sustavu eSpis

MINISTARSTVO PRAVOSUĐA I UPRAVE

1787

Na temelju članka 72. stavka 2. Zakona o sudovima (»Narodne novine«, broj 28/13, 33/15, 82/15 i 67/18) ministar pravosuđa i uprave donosi

PRAVILNIK

O IZMJENAMA PRAVILNIKA O RADU
 U SUSTAVU eSpis

Članak 1.

U Pravilniku o radu u sustavu eSpis (»Narodne novine«, broj 35/15, 123/15, 45/16, 29/17, 112/17, 119/18, 39/20, 138/20, 147/20 i 70/21) u članku 43. stavak 4. mijenja se i glasi:

»(4) Zona C obuhvaća predmete koji se rješavaju u sjedištu suda i stalnim službama sukladno opterećenju rješavatelja, i to:

1. priznanje strane sudske odluke,

2. ovrha na novčanoj tražbini,

3. ovrha na temelju vjerodostojne isprave,

4. ovrha na vrijednosnom papiru,

5. ovrha radi ostvarenja tražbine na radnju, trpljenje ili nečinjenje,

6. ovrha radi vraćanja na rad odnosno u službu,

7. osiguranje prethodnim mjerama,

8. osiguranje prisilnim zasnivanjem založnog prava na nekretnini,

9. sudski penali,

10. osiguranje na temelju sporazuma stranaka,

11. osiguranje prijenosom vlasništva na stvari i prijenosom prava,

12. osiguranje prethodnom ovrhom,

13. ostalo – osiguranje,

14. ostalo – ovrha radi naplate novčane tražbine.«.

Članak 2.

U članku 69. stavak 3. briše se.

Članak 3.

Ovaj Pravilnik objavit će se u »Narodnim novinama«, a stupa na snagu 15. rujna 2021., osim članka 2. ovoga Pravilnika koji stupa na snagu danom ispunjenja tehničkih uvjeta.

Klasa: 011-01/15-01/35

Urbroj: 514-03-02-01-01/02-21-75

Zagreb, 9. rujna 2021.

Ministar
 dr. sc. Ivan Malenica, v. r.
### NN 100/2021 (15.9.2021.), Odluka o iznosu tarifnih stavki za zajamčenu opskrbu električnom energijom

HRVATSKA ENERGETSKA REGULATORNA AGENCIJA

1817

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 9. rujna 2021. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 20/19), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. listopada 2021. do 31. prosinca 2021., iznose kako slijedi:

Tarifne stavke za prva dva mjeseca korištenja zajamčene opskrbe

|  |  |  |  |  |
| --- | --- | --- | --- | --- |
| Tarifni modeli | | Tarifne stavke za radnu energiju [kn/kWh] | | |
| ENJT | ENVT | ENNT |
| Visoki napon | | – | 1,0293 | 0,6055 |
| Srednji napon | | – | 1,0058 | 0,5916 |
| Niski napon | Plavi | 0,9792 | – | – |
| Bijeli | – | 1,1285 | 0,6638 |
| Crveni | – | 0,9830 | 0,5782 |
| Žuti | 0,7663 | – | – |

Tarifne stavke nakon dva mjeseca korištenja zajamčene opskrbe

|  |  |  |  |  |
| --- | --- | --- | --- | --- |
| Tarifni modeli | | Tarifne stavke za radnu energiju [kn/kWh] | | |
| ENJT | ENVT | ENNT |
| Visoki napon | | – | 1,1697 | 0,6881 |
| Srednji napon | | – | 1,1429 | 0,6723 |
| Niski napon | Plavi | 1,1127 | – | – |
| Bijeli | – | 1,2824 | 0,7543 |
| Crveni | – | 1,1170 | 0,6571 |
| Žuti | 0,8708 | – | – |

II.

Ova Odluka objavit će se u »Narodnim novinama«, a stupa na snagu 1. listopada 2021.

Klasa: 310-34/21-01/5
 Urbroj: 371-06-21-4
 Zagreb, 9. rujna 2021.

Predsjednik
 Upravnog vijeća
 Tomislav Jureković, dipl. ing., v. r.
### NN 100/2021 (15.9.2021.), Odluka o izmjenama i dopunama Odluke o razvrstavanju javnih cesta

MINISTARSTVO MORA, PROMETA I INFRASTRUKTURE

1805

Na temelju članka 7. stavka 2. Zakona o cestama (»Narodne novine«, broj 84/11, 22/13, 54/13, 148/13, 92/14 i 110/19) i Uredbe o mjerilima za razvrstavanje javnih cesta (»Narodne novine«, broj 34/2012), ministar mora, prometa i infrastrukture donosi

ODLUKU

O IZMJENAMA I DOPUNAMA ODLUKE O RAZVRSTAVANJU JAVNIH CESTA

I.

U Odluci o razvrstavanju javnih cesta (»Narodne novine«, broj 18/21) u točki III. u popisu državnih cesta mijenja se podatak o ukupnim kilometrima državnih cesta, dodaje se nova državna cesta oznake DC99, a za državne ceste oznake DC64 i DC417 mijenja se trasa, opis i duljina ceste, a državna cesta oznake DC304 briše se s popisa državnih cesta, tako da glase:

|  |  |  |  |
| --- | --- | --- | --- |
| Oznaka državne ceste | | Opis ceste | Duljina (km) |
| DC | 64 | Heki (D77) – Pićan – Vozilići (D66/Ž5172) | 25,828 |
| DC | 99 | Kraljevica (L58107) – Križišće (D501) – Bribir (Ž5062) – Novi Vinodolski (D8) | 25,466 |
| DC | 417 | Osijek (raskrižje Vukovarske ceste i Ul. Martina Divalta) – Sarvaš (D213) | 5,667 |
| Ukupno kilometara državnih cesta | | | 7.328,219 |

II.

U točki IV. u popisu županijskih cesta mijenja se podatak o ukupnim kilometrima županijskih cesta, dodaju se nove županijske ceste oznake ŽC4300 i ŽC5018, za županijsku cestu oznake ŽC5062 mijenja se opis i duljina ceste, a županijska cesta oznake ŽC5064 briše s popisa županijskih cesta, tako da glase:

|  |  |  |  |
| --- | --- | --- | --- |
| Oznaka županijske ceste | | Opis ceste | Duljina (km) |
| ŽC | 4300 | Osijek (D417) – Nemetin (D2) | 1,961 |
| ŽC | 5018 | Kastav (Ž5019/Ž5047/Ž5206) – A. G. Grada Rijeke | 2,542 |
| ŽC | 5062 | Fužine (D3) – Gornji Zagon – Bribir (D99) – Bribir (D99) – Selce (D8) | 43,942 |
| Ukupno kilometara županijskih cesta | | | 9.353,050 |

III.

U točki V. u popisu lokalnih cesta mijenja se podatak o ukupnim kilometrima lokalnih cesta, za lokalnu cestu oznake LC58107 mijenja opis i duljina ceste, tako da glase:

|  |  |  |  |
| --- | --- | --- | --- |
| Oznaka lokalne ceste | | Opis ceste | Duljina (km) |
| LC | 58107 | Kraljevica (D8 – A7) | 1,256 |
| Ukupno kilometara lokalnih cesta | | | 8.445,852 |

IV.

Ova Odluka stupa na snagu danom objave u »Narodnim novinama«.

Klasa: 340-03/21-02/21
 Urbroj: 530-06-2-2-21-2
 Zagreb, 7. rujna 2021.

Ministar
 Oleg Butković, v. r.
### NN 100/2021 (15.9.2021.), Pravilnik o prostornom i vremenskom ograničenju obavljanja gospodarskog ribolova na moru pridnenom povlačnom mrežom – koćom u 2021. godini

MINISTARSTVO POLJOPRIVREDE

1803

Na temelju članka 12. stavka 1. točke 1. Zakona o morskom ribarstvu (»Narodne novine«, br. 62/17, 130/17 i 14/19) ministrica poljoprivrede donosi

PRAVILNIK

O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM U 2021. GODINI

Članak 1.

Ovim Pravilnikom propisuje se prostorno i vremensko ograničenje obavljanja gospodarskog ribolova na moru pridnenom povlačnom mrežom – koćom u 2021. godini.

Članak 2.

(1) Plovilima koja obavljaju ribolov pridnenom povlačnom mrežom – koćom zabranjen je ribolov u ribolovnim zonama C, D i E u razdoblju od 20. rujna 2021. godine u 00:00 sati do 19. listopada 2021. godine u 24:00 sata.

(2) Iznimno od stavka 1. ovoga članka, u ribolovnoj zoni E, sljedeća područja su izuzeta od ograničenja:

1. dio podzone E1 sjeverno od spojnice: rt Grota na otoku Cresu – rt Pelova na otoku Krku

2. podzona E2.

(3) Sukladno stavcima 1. i 2. ovoga članka, karta područja obuhvaćenog prostornim i vremenskim ograničenjem nalazi se u Prilogu 1. ovoga Pravilnika.

Članak 3.

Stupanjem na snagu ovoga Pravilnika ne dovode se u pitanje odredbe Pravilnika o obavljanju gospodarskog ribolova na moru pridnenom povlačnom mrežom – koćom (»Narodne novine«, br. 102/17, 74/18 i 20/19) i Pravilnika o obavljanju ribolova u zaštićenim područjima, posebnim staništima i područjima s posebnom regulacijom ribolova (»Narodne novine«, broj 125/20).

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/21-01/40
 Urbroj: 525-13/0797-21-1
 Zagreb, 9. rujna 2021.

Ministrica poljoprivrede
 Marija Vučković, v. r.

PRILOG 1.

![](/files/_web/sluzbeni-dio/2021/132146/images/3387.jpg)
### NN 100/2021 (15.9.2021.), Rješenje o imenovanju člana Stožera civilne zaštite Republike Hrvatske

VLADA REPUBLIKE HRVATSKE

1798

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 22. stavka 1. Zakona o sustavu civilne zaštite (»Narodne novine«, br. 82/15., 118/18., 31/20. i 20/21.), Vlada Republike Hrvatske je na sjednici održanoj 9. rujna 2021. donijela

RJEŠENJE

O IMENOVANJU ČLANA STOŽERA CIVILNE ZAŠTITE REPUBLIKE HRVATSKE

Imenuje se ANTE MATIJEVIĆ članom Stožera civilne zaštite Republike Hrvatske, kao predstavnik Ministarstva financija.

Klasa: 080-02/21-01/138
 Urbroj: 50301-15/07-21-02
 Zagreb, 9. rujna 2021.

Predsjednik
 mr. sc. Andrej Plenković, v. r.
### NN 100/2021 (15.9.2021.), Rješenje o razrješenju članice Stožera civilne zaštite Republike Hrvatske

VLADA REPUBLIKE HRVATSKE

1797

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 22. stavka 1. Zakona o sustavu civilne zaštite (»Narodne novine«, br. 82/15., 118/18., 31/20. i 20/21.), Vlada Republike Hrvatske je na sjednici održanoj 9. rujna 2021. donijela

RJEŠENJE

O RAZRJEŠENJU ČLANICE STOŽERA CIVILNE ZAŠTITE REPUBLIKE HRVATSKE

Razrješuje se mr. sc. IVANA JAKIR-BAJO dužnosti članice Stožera civilne zaštite Republike Hrvatske, na koju je imenovana kao predstavnica Ministarstva financija.

Klasa: 080-02/21-02/100
 Urbroj: 50301-15/07-21-02
 Zagreb, 9. rujna 2021.

Predsjednik
 mr. sc. Andrej Plenković, v. r.
### NN 100/2021 (15.9.2021.), Rješenje o razrješenju pomoćnika ministra unutarnjih poslova

Vlada Republike Hrvatske

1794

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 9. rujna 2021. donijela

RJEŠENJE

O RAZRJEŠENJU POMOĆNIKA MINISTRA UNUTARNJIH POSLOVA

Razrješuje se dr. sc. DAMIR TRUT dužnosti pomoćnika ministra unutarnjih poslova.

Klasa: UP/I 080-02/21-02/69
 Urbroj: 50301-15/28-21-02
 Zagreb, 9. rujna 2021.

Predsjednik
 mr. sc. Andrej Plenković, v. r.
### NN 100/2021 (15.9.2021.), Rješenje o imenovanju ravnatelja Ravnateljstva civilne zaštite u Ministarstvu unutarnjih poslova

VLADA REPUBLIKE HRVATSKE

1795

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 9. rujna 2021. donijela

RJEŠENJE

O IMENOVANJU RAVNATELJA RAVNATELJSTVA CIVILNE ZAŠTITE U MINISTARSTVU UNUTARNJIH POSLOVA

Imenuje se dr. sc. DAMIR TRUT ravnateljem Ravnateljstva civilne zaštite u Ministarstvu unutarnjih poslova, na razdoblje od četiri godine.

Klasa: UP/I 080-02/21-01/139
 Urbroj: 50301-15/28-21-02
 Zagreb, 9. rujna 2021.

Predsjednik
 mr. sc. Andrej Plenković, v. r.
### NN 100/2021 (15.9.2021.), Rješenje o imenovanju ravnateljice Uprave za pravne poslove u zdravstvu u Ministarstvu zdravstva

VLADA REPUBLIKE HRVATSKE

1796

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 9. rujna 2021. donijela

RJEŠENJE

O IMENOVANJU RAVNATELJICE UPRAVE ZA PRAVNE POSLOVE U ZDRAVSTVU U MINISTARSTVU ZDRAVSTVA

Imenuje se MARIJA PEĆANAC ravnateljicom Uprave za pravne poslove u zdravstvu u Ministarstvu zdravstva, na razdoblje od četiri godine.

Klasa: UP/I 080-02/21-01/138
 Urbroj: 50301-15/28-21-02
 Zagreb, 9. rujna 2021.

Predsjednik
 mr. sc. Andrej Plenković, v. r.
### NN 100/2021 (15.9.2021.), Odluka o izmjenama Odluke o zaštitnim slojevima kapitala i mjerama za očuvanje kapitala

Hrvatska narodna banka

1813

Na temelju članka 101. stavka 2. točke 6., članka 126. stavka 3., članka 129. stavka 3. alineje 3., članka 140. stavka 10., članka 143.a stavka 4. i članka 144. stavka 2. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020. i 146/2020.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA ODLUKE O ZAŠTITNIM SLOJEVIMA KAPITALA I MJERAMA ZA OČUVANJE KAPITALA

Članak 1.

U Odluci o zaštitnim slojevima kapitala i mjerama za očuvanje kapitala (»Narodne novine«, br. 4/2021.) u članku 1. stavku 1. brišu se riječi »te izvještavanje Hrvatske narodne banke«.

Briše se stavak 2., a dosadašnji stavci 3., 4. i 5. postaju stavci 2., 3. i 4.

Članak 2.

Briše se poglavlje 7. Izvještavanje Hrvatske narodne banke, odnosno članci 12., 13. i 14.

Članak 3.

Briše se Uputa za jedinstvenu primjenu Odluke o zaštitnim slojevima kapitala i mjerama za očuvanje kapitala te se ukida Izvješće Pokrivenost kapitalnih zahtjeva i zaštitnih slojeva kapitala.

Članak 4.

Posljednje izvješće Pokrivenost kapitalnih zahtjeva i zaštitnih slojeva kapitala u skladu s Odlukom, nekonsolidirano nerevidirano privremeno i konsolidirano nerevidirano privremeno, kreditna institucija dužna je dostaviti Hrvatskoj narodnoj banci sa stanjem na dan 30. lipnja 2021.

Članak 5.

Ova Odluka stupa na snagu osmoga dana od dana objave u »Narodnim novinama«.

O.br: 227-091/09-21/BV
 Zagreb, 10. rujna 2021.

Guverner
 Boris Vujčić, v. r.
### NN 100/2021 (15.9.2021.), Pravilnik o izmjeni Pravilnika o načinima, postupcima i elementima vrednovanja učenika u osnovnoj i srednjoj školi

Ministarstvo znanosti i obrazovanja

1801

Na temelju članka 72. stavka 9. Zakona o odgoju i obrazovanju u osnovnoj i srednjoj školi (»Narodne novine«, broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19 i 64/20) ministar znanosti i obrazovanja donosi

PRAVILNIK

O IZMJENI PRAVILNIKA O NAČINIMA, POSTUPCIMA I ELEMENTIMA VREDNOVANJA UČENIKA U OSNOVNOJ I SREDNJOJ ŠKOLI

Članak 1.

U Pravilniku o načinima, postupcima i elementima vrednovanja učenika u osnovnoj i srednjoj školi (»Narodne novine«, broj 112/10, 82/19 i 43/20) u članku 8. stavku 4. riječi: »mjesec dana« zamjenjuju se riječima: »14 dana«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-01/00035
 Urbroj: 533-09-21-0001
 Zagreb, 9. rujna 2021.

Ministar
 prof. dr. sc. Radovan Fuchs, v. r.
### NN 100/2021 (15.9.2021.), Indeks proizvođačkih cijena industrijskih proizvoda na domaćem tržištu u kolovozu 2021.

Državni zavod za statistiku

1812

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U KOLOVOZU 2021.

Indeks proizvođačkih cijena industrijskih proizvoda na domaćem tržištu u kolovozu 2021. u odnosu na srpanj 2021. iznosi 101,0.

Klasa: 954-02/21-01/01

Urbroj: 555-01-05-03-02-21-18

Zagreb, 9. rujna 2021.

Glavna ravnateljica
 Lidija Brković, v. r.
### NN 100/2021 (15.9.2021.), Odluka o izmjeni Odluke o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima

STOŽER CIVILNE ZAŠTITE REPUBLIKE HRVATSKE

1808

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 14. rujna 2021., donosi

ODLUKU

O IZMJENI ODLUKE O UVOĐENJU POSEBNE ORGANIZACIJE RADA ZA DJELATNOST TRGOVINE KOJA SE OBAVLJA U PRODAVAONICAMA I TRGOVAČKIM CENTRIMA

I.

U Odluci o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima (»Narodne novine« broj 138/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21 i 95/21) točka X. mijenja se i glasi:

»Nužne epidemiološke mjere iz ove Odluke određuju se u trajanju do 30. rujna 2021.«.

II.

Ova Odluka objavit će se u »Narodnim novinama«, a stupa na snagu 16. rujna 2021.

Klasa: 810-06/20-01/7

Urbroj: 511-01-300-21-426

Zagreb, 14. rujna 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 100/2021 (15.9.2021.), Odluka o izmjenama Odluke o privremenoj zabrani i ograničavanju prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

1809

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 14. rujna 2021., donosi

ODLUKU

O IZMJENAMA ODLUKE O PRIVREMENOJ ZABRANI I OGRANIČAVANJU PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani i ograničavanju prelaska preko graničnih prijelaza Republike Hrvatske (»Narodne novine« broj 84/21, 85/21 – ispravak, 90/21 i 95/21) u točki V. stavku 2. podstavak 8. mijenja se i glasi:

» – osobe koje putuju iz turističkih razloga te imaju potvrdu o rezervaciji ili uplaćenom smještaju u hotelu, kampu, kod privatnog iznajmljivača ili unajmljenom plovilu te drugom obliku turističkog smještaja ili su vlasnici kuća ili plovila u Republici Hrvatskoj«.

II.

U točki VII. stavku 1. podstavku 1. riječi: »od 48 sati« zamjenjuju se riječima: »od 72 sata«.

III.

Točka XIII. mijenja se i glasi:

»Privremena zabrana, odnosno ograničavanje prelaska preko graničnih prijelaza Republike Hrvatske iz ove Odluke određuje se u trajanju do 30. rujna 2021.«.

IV.

Ova Odluka objavit će se u »Narodnim novinama«, a stupa na snagu 16. rujna 2021.

Klasa: 810-06/20-01/7
 Urbroj: 511-01-300-21-427
 Zagreb, 14. rujna 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 100/2021 (15.9.2021.), Odluka o izmjenama Odluke o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja

Stožer civilne zaštite Republike Hrvatske

1806

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20), članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) i članka 57.a Zakona o trgovini (»Narodne novine« broj 87/08, 116/08, 76/09, 114/11, 68/13, 30/14, 32/19, 98/19 i 32/20), Stožer civilne zaštite Republike Hrvatske, 14. rujna 2021., donosi

ODLUKU

O IZMJENAMA ODLUKE O NUŽNIM EPIDEMIOLOŠKIM MJERAMA KOJIMA SE OGRANIČAVAJU OKUPLJANJA I UVODE DRUGE NUŽNE EPIDEMIOLOŠKE MJERE I PREPORUKE RADI SPRJEČAVANJA PRIJENOSA BOLESTI COVID-19 PUTEM OKUPLJANJA

I.

U Odluci o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja (»Narodne novine« broj 95/21) u točki III. stavku 1. podstavak 12. mijenja se i glasi:

» – održavanja sajmova i drugih oblika gospodarskih i turističkih događanja ili priredbi gdje se prodaju, izlažu ili prikazuju proizvodi u zatvorenim prostorima dopušteno je samo uz pridržavanje preporuka i uputa Hrvatskog zavoda za javno zdravstvo i ako organizator osigura da u prostore u kojima se održavaju mogu ulaziti samo osobe koje posjeduju EU digitalnu COVID potvrdu (izlagači, posjetitelji, tehničko osoblje itd.).«

II.

Točka XIII. mijenja se i glasi:

»Nužne epidemiološke mjere iz ove Odluke određuju se u trajanju do 30. rujna 2021.«.

III.

Ova Odluka objavit će se u »Narodnim novinama«, a stupa na snagu 16. rujna 2021.

Klasa: 810-06/20-01/7
 Urbroj: 511-01-300-21-424
 Zagreb, 14. rujna 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 100/2021 (15.9.2021.), Odluka o izmjeni Odluke o nužnoj epidemiološkoj mjeri obveznog korištenja maski za lice ili medicinskih maski

STOŽER CIVILNE ZAŠTITE REPUBLIKE HRVATSKE

1810

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 14. rujna 2021., donosi

ODLUKU

O IZMJENI ODLUKE O NUŽNOJ EPIDEMIOLOŠKOJ MJERI OBVEZNOG KORIŠTENJA MASKI ZA LICE ILI MEDICINSKIH MASKI

I.

U Odluci o nužnoj epidemiološkoj mjeri obveznog korištenja maski za lice ili medicinskih maski (»Narodne novine« broj 75/21, 86/21, 90/21 i 95/21) točka VI. mijenja se i glasi:

»Nužna epidemiološka mjera iz ove Odluke određuje se u trajanju do 30. rujna 2021.«.

II.

Ova Odluka objavit će se u »Narodnim novinama«, a stupa na snagu 16. rujna 2021.

Klasa: 810-06/20-01/7

Urbroj: 511-01-300-21-428

Zagreb, 14. rujna 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.